ઈઝરાયેલના આંતરિક રાજકારણની દ્રષ્ટિએ પણ જોવા જઈએ તો બેન્જામીન નેતનયાહુ માટે ભારતની સફળ મુલાકાત અત્યંત રાહતરૂપ બનીને આવી છે. છેલ્લા ઘણા સમયથી અહીંના મીડિયા દ્વારા નેતનયાહુની સરકાર પર ભ્રષ્ટાચારના ગંભીર આરોપો લાગતા રહ્યા છે. આ ઉપરાંત બે વર્ષ પહેલા તેલ અવિવની એક સ્ટ્રીપ ક્લબમાં તેમના પુત્ર દ્વારા સ્ત્રીઓ વિષે કરવામાં આવેલી કમેન્ટ્સ માટે પણ ત્યાનું પ્રેસ તેમની સતત ટીકા કરતું આવ્યું છે.